# DIRECŢIA GENERALĂ SECRETARIAT UNIVERSITATE

**HOTĂRÂREA NR. 24**

**A CONSILIULUI DE ADMINISTRAŢIE DIN DATA DE 28.06.2021**

În temeiul Legii Nr. 1/2011 – Legea Educaţiei Naţionale şi a Cartei Universitare, Consiliul de Administraţie al U.M.F. „Carol Davila” din Bucureşti întrunit în data de 28.06.2021, în baza Legii 55 privind unele măsuri pentru prevenirea și combaterea efectelor pandemiei de COVID-19 și a actelor normative ulterioare, hotărăşte:

**Art. 1.** Se aprobă transferul de la Institutul Medico-Militar către Medicină generală civilă al unui student din anul I, Facultatea de Medicină, cu mențiunea că transferul se va face pe loc bugetat, urmând ca din următorul an universitar studentul să intre în departajarea bazată pe media anuală.

**Art. 2.** Se aprobă cererea de retragere de la studii a unei studente la Medicină Generală, an II.

**Art. 3**. Se aprobă cererea de retragere de la studii a unei studente la Medicină Generală, an III.

**Art. 4**. Se aprobă cererea de întrerupere temporară a studiilor a unei studente la Medicină Generală, an III.

**Art. 5.** Se aprobă propunerea ca studenții înmatriculați pe locuri cu taxă în valoare de 6000 de euro, care promovează concursul de admitere sesiunea iulie 2021, să fie înscriși la taxa promoției din care fac parte (9000 RON).

**Art. 6.** Se aprobă achiziționarea de servicii de reparare unituri dentare, compresoare și piese de schimb, prin încheierea unui acord cadru pentru 12 luni.

**Art. 7.** Se aprobă achiziționarea de microscoape.

**Art. 8.** Se aprobă atribuirea statutului de “clinic” Secției de Terapie Intensivă Nou-născuți din cadrul Spitalului Clinic de Urgență pentru Copii “M. S. Curie“.

**Art. 9.** Se aprobă solicitările a trei cadre didactice referitoare la efectuarea de activitate didactică, în regim de plată cu ora, la Facultatea de Inginerie Medicală din cadrul Universității Politehnică București, pentru anul universitar 2021-2022, în afara orelor de program și în limita prevăzută de lege.

**Art. 10**. Se aprobă solicitarea de înlocuire din funcția de membru supleant din Consiliul de Administrație al Spitalului Clinic de Obstetrică-ginecologie Filantropia a Dlui Dr. Gică Nicolae cu Dl Prof. Univ. Dr. Penescu Mircea.

**Art. 11.** Se aprobă acordarea creșterii salariale de până la 10% pentru personalul didactic care ocupă funcțiile de profesor universitar și conferențiar universitar (pentru funcția de profesor universitar beneficiază de această majorare doar profesorii universitari conducători de doctorat), de 10 – 30% pentru personalul didactic care ocupă funcțiile de asistent universitar și șef de lucrări, de până la 20% pentru personalul didactic-auxiliar și administrativ și de o creștere de până la 30% pentru personalul de conducere administrativ, din veniturile proprii ale universității, pentru o perioadă de 6 luni (01.07.2021 – 31.12.2021), ținând cont de specificul activității desfășurate și de calitatea acesteia.

**Art. 12.** Se aprobă promovarea în grade sau trepte profesionale, în anul 2021, prin transformarea postului ocupat din statul de funcții, pentru un număr de 50 de persoane din categoria personalului didactic auxiliar și administrativ.

**Art. 13**. Se aprobă reorganizarea structurii actuale a Bibliotecii UMFCD, prin transformarea birourilor existente, după cum urmează:

* *Biroul Evidență. Prelucrare. Dezvoltarea colecțiilor. Schimb Intern și Internațional de Publicații* se unește cu *Biroul Catalogare. Clasificare*, formând împreună *Serviciul Dezvoltarea și prelucrarea colecțiilor*
* *Biroul Informare. Documentare* se unește cu *Serviciul Relații cu publicul. Comunicarea Documentelor. Metodologie și Biblioteci filiale* formând împreună *Serviciul Relații cu publicul. Comunicarea documentelor. Informare documentară*
* *Biroul Informatizare. Cataloage electronice. Resurse on-line* rămâne nemodificat.

**Art. 14.** Se aprobă solicitarea ca la elaborarea statelor de funcții pentru anul universitar 2021-2022 să se reducă un număr de posturi didactice vacante acolo unde normele didactice nu sunt la limita maximă prevăzută de lege.

**Art. 15.** Se aprobă propunerea conform căreia cadrele didactice pot preda în cadrul oricărei instituții din afara UMFCD, inclusiv Școala Națională de Sănătate Publică, Management și Perfecționare în Domeniul Sanitar București, doar cu acordul Senatului Universitar.

**Art. 16.** Se aprobăparticiparea la congresele desfășurate în străinătate și decontarea taxei de participare din fondurile U.M.F. ''Carol Davila'' pentru trei cadre didactice.

**Art. 17.** Se aprobăparticiparea la congresele desfășurate în străinătate și decontarea taxei de participare din fondurile U.M.F. ''Carol Davila'' pentru trei cadre didactice.

**Art. 18.** Se aprobădeplasarea în țară și în străinătate din fonduri de cercetare a unui cadru didactic.

**Art. 19.** Se aprobădeplasarea în țară și în străinătate din fonduri de cercetare a șase studenți.

**Art. 20.** Se aprobăsolicitarea pentru acoperirea diferenței de bursă de performanță pentru două studente ERASMUS.

[**Art. 21.** Se aprobăNota la Metodologia de admitere la studiile universitare de doctorat, sesiunea Iulie 2021.](https://umfcd.ro/wp-content/uploads/2021/SCOALA_DOCTORALA/ADMITERE_DOCTORAT_2021_2022/1.-NOTA-LA-METODOLOGIA-DE-ADMITERE-LA-STUDIILE-UNIVERSITARE-DE-DOCTORAT.docx)

**Art. 22.** Se aprobă solicitările de retragere definitivă de la studiile universitare de doctorat a trei studenți doctoranzi.

**Art. 23.** Se aprobă cererea de prelungire a unei studente doctorande.

**Art. 24.** Se aprobă cererile de grație pentru susținerea tezei de doctorat în anul universitar 2021-2022 a trei studenți doctoranzi.

**Art. 25.** Se aprobă cererile de includere în cadrul Școlii Doctorale, în calitate de conducător de doctorat ca urmare a susținerii tezei de abilitare și a aprobării prin Ordin al Ministrului Educației, a două cadre didactice.

**Art. 26.** Se aprobă ca evenimentul “Zilele SUUMC“, Ediția 10, conferință care va avea loc în perioada 13-15 Septembrie 2021, cu tema “Răspunsul SUUMC la pandemia COVID“, să se desfășoare sub egida UMFCD.

**Art. 27.** Se aprobă solicitarea Dlui Prof. Univ. Dr. Ionescu Crângu pentru tipărirea la Editura Universitară Carol Davila a 100 de exemplare ale manualului „Protocoale în Obstetrică și Ginecologie”.

**R E C T O R,**

Prof. Univ. Dr. Viorel Jinga

**Secretar Șef Universitate,**

Daniela Grecu **Avizat Serviciul Juridic și Contencios,**

Consilier Juridic Raluca Gavrilă